ناتو باش کاتیبی ینس استولتنبرگ، لیبی‌ده بوتون طرف‌لرین موناقیشه‌لره سون وئرمه‌سی و سیاسی پروسه‌نی باشلاماسی چاغیریب.
ناتودان، باش کاتیب استولتنبرگ‌ین بیرلشمیش میللت‌لر لیبی اؤزل نماینده‌سی غسان سلامه ایله لیبی‌دکی امنیت وضعیتینی گؤروشمه‌سینه دایر یازی‌لی آچیقلاما وئریلیب.
بونا گؤره ایستولتنبرگ، ناتونون لیبی‌دکی موجود وضعیت‌دن درین ناراحات‌لیق دویدوغونو بیل‌دیره‌رک، بوتون طرف‌لره چاتیشما‌لارا سون وئرمک و سیاسی پروسه‌یه قاییتماق چاغیریشی ائتدی.
موناقیشه‌لرین لیبی خالقی‌نین آجی‌لارینی آرتیردیغینا دقتی چکن استولتنبرگ، حلّین نیظامی اولمایاجاغینی وورغولاییب.
استولتنبرگ، ناتونون امنیت قوروم‌لاری قورولماسی مسئله‌سینده لیبی‌یه دستک وئرمه‌یه حاضیر اولدوغونو قئید ائده‌رک، بونون لیبی حکومتین‌دن طلب ائدیلمه‌سی و امنیت وضعیتی‌نین ایمکان وئرمه‌سی وضعیتینده باش وئرجگینی ایفاده ائتدی.
آچیقلامادا، بمت-نین لیبی اؤزل نماینده‌سی سلامه‌نین ناتونون شما‌لی آتلانتیکا شوراسینا معلومات وئردیگی، بوتون موتتفیق‌لرین ده لیبی‌دکی بحرانین نیظامی یوللا حلّ ائدیلمیه‌جگی موضوعسوندا راضی قالدیغی قئید ائدیلیب.
